2. pielikums

Ministru kabineta

2014. gada

noteikumiem Nr.

**Informācija, kas norādāma traktortehnikas vai tās piekabes
otrās kategorijas pārbūves tehniskajā projektā**

1. Sadaļā "Ievads" ietver transportlīdzekļa pārbūves mērķi, plānoto ražošanas apjomu un transportlīdzekļa tehnisko aprakstu.

2. Sadaļā "Ražošanas procesa tehniskais apraksts" ietver galveno transport­līdzekļa izgatavošanas tehnoloģiskajā procesā izmantojamo paša ražotāja vai citu ražotāju izgatavoto komplektējošo sistēmu, salikšanas vienību un mezglu aprakstu un tehnoloģiskā procesa secību.

3. Sadaļā "Konstruktīvā daļa" ietver:

3.1. transportlīdzekļa gabarīta rasējumus;

3.2. transportlīdzekļa montāžas rasējumus;

3.3. transportlīdzekļa galveno agregātu, salikšanas vienību un mezglu rasējumus;

3.4. transportlīdzekļa principiālās blokshēmas (piemēram, elektrisko, pneimatisko, hidraulisko);

3.5. rasējumu specifikācijas;

3.6. informāciju par izmantojamiem materiāliem.

4. Sadaļā "Aprēķinu daļa" ietver transportlīdzekļa galveno konstruktīvo risinājumu, agregātu, mezglu, sistēmu un salikšanas vienību stiprības aprēķinus (liece, vērpe un cirpe).

5. Sadaļā "Ekspluatācijas noteikumi" ietver transportlīdzekļa ekspluatācijas nosacījumus, tehniskās apkopes periodiskumu un ekspluatācijas materiālu aprakstu.

Zemkopības ministrs Jānis Dūklavs

2014.07.07. 11:17

147

A.Bumbuls

67027184, Adris.Bumbuls@zm.gov.lv